Diari Oficial de la Generalitat Valenciana


Sumari del DOGV 3692, del 21-02-2000 (2000/1049)

ACORD de 21 de desembre de 1999, de la Comissió Territorial d’Urbanisme de Castelló, relatiu a la modificació puntual del Pla General de Vila-real relativa a l’ampliació del catàleg.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   3692

Data del DOGV
:   21-02-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/1049


Data del document
:   21-12-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Vila-real
    * pla d'urbanisme

ACORD de 21 de desembre de 1999, de la Comissió Territorial d'Urbanisme de Castelló, relatiu a la modificació puntual del Pla General de Vila-real relativa a l'ampliació del catàleg. [2000/A1049]
  
Vist l'expedient relatiu a la modificació puntual del Pla General de Vila-real relativa a l'ampliació del catàleg, i de conformitat amb els següents
  
Antecedents
  
1. El Ple de l'ajuntament en la sessió celebrada el 31 de maig de 1999 acordà sotmetre a informació pública el projecte de modificació del Pla General relativa a l'ampliació del Catàleg del Patrimoni Historicoartístic del Pla General d'Ordenació Urbana, la qual es produí per mitjà d'edictes inserits en el Diari Oficial de la Generalitat Valenciana número 3.533 de 7 de juliol de 1999 i en el periòdic Mediterráneo de 15 de juny de 1999. Durant el termini d'informació pública no es produí cap al·legació, i s'acordà l'aprovació provisional en data 28 de setembre de 1999.
  
2. La documentació aportada consisteix en noves fitxes de patrimoni relatives als immobles: 1. Molí Nou, 2. Molí de la Roqueta, 3. Molí de la Vila, 4. Molí Paquero, 5. Torre Camí Sant Jordi, 6. Col·legi Públic Gimeno Barón i 7. Trull. Així mateix, s'aporten nous plans d'ordenació amb inclusió dels immobles protegits.
  
3. L'objecte de la modificació del Pla General és l'ampliació del Catàleg del Patrimoni Historicoartístic del Pla General d'Ordenació Urbana de Vila-real, amb inclusió dels immobles assenyalats en la relació anteriorment, tenint en compte que aquests immobles, mereixedors d'una protecció especial, no foren inclosos al seu dia en el catàleg de patrimoni tramitat amb ocasió de la revisió del Pla General d'Ordenació Urbana aprovat per la Comissió Territorial d'Urbanisme de Castelló en sessió celebrada el 25 de juliol de 1994.
  
4. En data 25 d'octubre de 1999, es sol·licità l'informe de la Inspecció de Patrimoni Historicoartístic de la Conselleria de Cultura, Educació i Ciència, en virtut del que estableix l'article 43.2 de la Llei Reguladora de l'Activitat Urbanística. En data 9 de novembre, es va rebre l'informe d'aquesta conselleria en el sentit següent:
  
« ?per a poder admetre la sol·licitud de referència, l'interessat haurà de detallar en què consisteix la protecció proposada, la delimitació de l'àmbit de protecció i els elements que s'han de conservar i els que poden substituir-se o renovar-se.»
  
En data 10 de desembre de 1999, es traslladà aquest informe a l'Ajuntament de Vila-real, el qual, en data 16 de desembre, aporta documentació complementària en ordre a adaptar el document al que requereix l'informe de la Inspecció de Patrimoni.
  
Fonaments de dret
  
1. La tramitació ha sigut correcta en compliment del que disposen l'article 38 i següents de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, d'ara en avant LRAU, en relació amb el 55.1 de l'esmentada llei.
  
2. La documentació està completa segons el que disposa l'article 27 en relació amb el 55.1 de la LRAU.
  
3. La modificació conté les determinacions legalment exigibles considerant la missió d'aquesta, per això, en compliment del que estableix l'article 12.f de la LRAU s'identifica i determina el règim de preservació dels elements inclosos, en concordança amb la respectiva protecció que mereixen.
  
D'una altra banda, contenen idèntica documentació a la ja sistematitzada pel pla general vigent, fet pel qual s'adapten convenientment a aquest. A més, essencialment s'adapta a les determinacions i documentació establides en els articles 92 i 98 del Reglament de Planejament de la Comunitat Valenciana.
  
4. En relació amb el contingut de l'informe de la Conselleria de Cultura, Educació i Ciència, les fitxes aportades contenen la localització gràfica de cada un dels immobles, els usos existents en l'actualitat i els d'èpoques anteriors, la memòria física, la seua descripció, la documentació fotogràfica, notes històriques, el nivell de protecció per a cada cas establit, el règim jurídic i de propietat i una ressenya bibliogràfica on trobar informació sobre cada un, pel que aparentment sembla documentació suficient, considerant que la sistemàtica portada a terme en el mateix pla general és coincident amb l'aportada.
  
No obstant, en data 10 de desembre de 1999, es sol·licità de l'ajuntament la inclusió dels extrems assenyalats en l'informe de la Inspecció de Patrimoni de la Conselleria de Cultura, Educació i Ciència, documentació que ha sigut remesa per l'ajuntament el 16 de desembre. En vista d'aquesta documentació, el vocal en la comissió de la Conselleria de Cultura, Educació i Ciència assenyala que no és possible formular objecció a l'aprovació definitiva d'aquesta modificació del pla general de Vila-real.
  
Així les coses, i des de l'exercici autonòmic de les comeses enumerades en l'article 40.1 de la LRAU, no pareix que existisca cap obstacle que puga qüestionar l'aprovació definitiva del document.
  
5. De conformitat amb el que estableixen els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en aquest cas, el director general d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports, o bé sotmetre la proposta amb dictamen previ de la Comissió Territorial d'Urbanisme, dictamen que en el cas de municipis de menys de 50.000 habitants, com és el cas de Vila-real, tindrà directament efecte de resolució executòria.
  
En virtut de tot el que s'ha exposat, la Comissió Territorial d'Urbanisme de Castelló acorda:
  
Aprovar definitivament la modificació del Pla General relativa a l'ampliació del Catàleg del Patrimoni Historicoartístic del Pla General d'Ordenació Urbana de Vila-real.
  
Contra aquest acord, que no posa fi a la via administrativa, podrà interposar-se recurs administratiu d'alçada, en el termini d'un mes, davant el conseller d'Obres Públiques, Urbanisme i Transports, això sense perjudici d'utilitzar qualsevol altre recurs que es considere oportú.
  
Castelló de la Plana, 21 de desembre de 1999.- El secretari de la Comissió Territorial d'Urbanisme: Fernando Renau Faubell.